Gerbiami kolegos,

Aplinkos ministerija vykdo **socialinę akciją, skirtą nuorūkų taršai mažinti**. Siekdami, kad apie tai susimąstytų ir savo įpročius pakeistų kuo daugiau žmonių, prie akcijos prisijungti kviečiame ir moksleivius.

Prisegame parengtą pristatymą su įdomiais faktais ir palyginimais bei kviečiame moksleivius juo dalintis - pristatyti nuorūkų taršos keliamas problemas savo klasiokams, kitų klasių mokiniams, šeimos nariams.

Tikime, kad moksleiviai su mokytojų pagalba gali kūrybiškai ir originaliai pažvelgti į socialinę akciją „Nuorūkoms gamtoje - ne vieta“: rasti naujų faktų apie nuorūkų taršą, parengti juos iliustruojančių plakatų, sukurti filmuką iš nuotraukų, sukurti eilėraštį ar kaip kitaip įdomiai papasakoti apie tai.

**10 originaliausiai ir įdomiausiai nuorūkų taršą pristačiusių** ir Aplinkos ministerijai apie tai pranešusių mokinių gaus dovanų stalo žaidimą!

**Savo pristatymus ir įspūdžius iki gegužės 1 dienos siųskite el. paštu** **info@am.lt**

Kviečiame kartu skleisti žinią, kad nuorūkoms gamtoje - ne vieta.

Švietimo ir mokslo ministerijos

Komunikacijos skyrius